Intex Director Nidhi Markendeya
రిఫ్రిజిరేటర్ల మార్కెట్‌లోకి ‘ఇంటెక్స్‌
హైదరాబాద్‌, డిసెంబరు 20: మొబైల్‌ మార్కెట్‌లో లీడర్‌గా నిలిచిన ఇంటెక్స్‌ కంపెనీ తాజాగా రిఫ్రిజి రేటర్ల మార్కెట్‌లోనికి ప్రవేశించింది. కొత్త రిఫ్రిజిరేటర్లకు బ్రాండ్‌ అంబాసిడర్‌గా బాలివుడ్‌ నటి మాధురీ దీక్షిత్‌ను నియమించినట్లు ఇంటెక్స్‌ డైరెక్టర్‌ నిధి మార్కెండేయ వెల్లడించారు. ఇంటెక్స్‌ సింగిల్‌డోర్‌ డైరెక్ట్‌ కూలింగ్‌ రిఫ్రిజిరేటర్లలో మూడు మోడల్స్‌ విడుదలచేసింది. 170 లీటర్లు, 190 లీటర్ల సామర్ధ్యంతో విడుదలచేసింది. 4స్టార్‌ బిఇఇ రేటింగ్స్‌ పొందిన రిఫ్రిజిరేటర్లు రూ.10,900 నుంచి రూ.14,300 వరకూ ఉన్నాయి. వినియోగరంగ ఉత్పత్తుల మార్కెట్‌లో ఇప్పటికే వృద్ధిని సాధించామని, పవర్‌ బ్యాంకుల మార్కెట్‌లో తామే ఇప్పటికీ లీడర్‌గా నిలిచినట్లు నిధి మార్కెండేయ వివరిం చారు. అలాగే ఆంధ్రప్రదేశ్‌, తెలంగాణ మార్కెట్లు తమకు ఎంతో కీలకమని, తమరాబడుల్లో 15శాతం ఈ రెండు రాష్ట్రాల నుంచే వస్తోందన్నారు. భవిష్యత్తులో తెలంగాణలో ప్లాంట్‌ ఏర్పాటు అంశం కూడా చర్చలదశలో ఉందన్నారు. 2013- 14లో పదికోట్లరూపాయల ఇంటెక్స్‌బ్రాండ్‌ వ్యాపారా 2015- 16లోనే ఒకేసారి 220శాతంపెరిగి 175 కోట్లకు చేరిందన్నారు.
చెన్నై, కోయంబత్తూర్‌, హైదరాబాద్‌, సికింద్రాబాద్‌లు ఇంటెక్స్‌ కు అగ్రశ్రేణి మార్కెట్లుగా నిలిచాయని ఆమె చెప్పారు. ఇప్పటికే తాము స్పీకర్ల నుంచి ఫీచర్‌ఫోన్లు, ఎల్‌సిడి టివిలు, ఎల్‌ఇడి టివిల శ్రేణి నుంచి ప్రస్తుతం స్మార్ట్‌ఫోన్‌ మార్కెట్‌కు విస్తరించా మన్నారు. దేశంలోనే అత్యంత నాణ్యమైన కంపెనీగా నిలిచింద న్నారు. తాజాగా రిఫ్రిజిరేటర్ల మార్కెట్లలో కూడా తమ మార్కెట్‌ వాటాను పెంచుకోగలదమని ఆమె వివరించారు. వీటితో పాటే ఎయిర్‌ ప్యూరిఫయర్లు, కరెన్సీ కౌంటింగ్‌ మెషిన్లను కూడా ఆవిష్కరించింది. మొత్తం వినియోగ రంగ ఉత్పత్తుల కేటగిరీలో ఏడు రకాల ఉత్పత్తులను రూపొందిస్తోందని నిధి మార్కెండేయ వివరించారు. గత ఏడాది 6200 కోట్ల రూపాయలు ఉన్న టర్నోవర్‌ ఈ ఏడాది 6400 కోట్లకు పెరుగుతుందని 25శాతం వృద్ధి నమోదవుతుందన్నారు. మూడు, నాలుగేళ్లలో వినియోగరంగ ఉత్పత్తులపరంగా 50శాతం టర్నోవర్‌ పెరుగుతుందని ఆమె ధీమా వ్యక్తం చేసారు.